ביירון הווארד

ביירון פ. הווארד (באנגלית: Byron P. Howard, נולד ב-26 בדצמבר 1968) הוא אנימטור, מעצב דמויות, אמן סטוריבורד, במאי, מפיק ותסריטאי. הוא ידוע על הסרטים שביים באולפני ההנפשה של וולט דיסני, "בולט", "פלונטר", "זוטרופוליס", "אנקאנטו" ו-"זוטרופוליס 2".

 ראשית חייו 
ביירון הווארד נולד במיסאווה שביפן, וגדל הן בפרברי פילדלפיה והן באיסקווה שבוושינגטון, בארצות הברית, במשפחה ממעמד הביניים.

הוא למד במכללת אוורגרין סטייט שבאולימפיה, ולאחר מכן המשיך את לימודיו באוניברסיטת איווה, שם השלים תואר ראשון באמנויות יפות בתחומי ציור ורישום.Ally Sikora, "A long, drawn-out process," St. Petersburg Times, September 15, 2003.

 קריירה 
הווארד החל את דרכו בדיסני כמדריך סיורים באולפני הוליווד של דיסני. הוא חלם לעבוד בדיסני וכבר בילדותו כתב מכתבים לאנימטור הוותיק פרנק תומאס, אחד מתשעת הזקנים של דיסני. הוא התקבל לתוכנית ההתמחות של אולפני דיסני והחל לעבוד שם ב-1994, כששימש כאנימטור בסרטים כמו פוקהונטס, מולאן, לילו וסטיץ' ואחי הדוב.Ramin Zahed, "Byron Howard to Direct New Disney Feature," Animation Magazine, May 6, 2013.Borys Kit, "Disney, 'Tangled' Director Plot New Animated Feature With Jason Bateman," The Hollywood Reporter, May 3, 2013. Retrieved June 16, 2022 

הוא היה מועמד ב-2003 לפרס אנני בקטגוריית אנימציית דמויות על עבודתו באחי הדב."31st Annual Annie Award Nominees and Winners," annieawards.org, 2003.
הסרט הראשון שביים הווארד היה "בולט", שהיה מועמד ב-2008 לפרס אוסקר לסרט המונפש הטוב ביותר.Ellen Wolff, "Animated Oscar noms took long road," Variety, February 5, 2009. כבמאי משותף יחד עם כריס ויליאמס, התמקד הווארד בעיצוב דמויות ובאנימציה.

לאחר מכן ביים את סרטי האנימציה של דיסני "פלונטר" (2010, בבימוי משותף עם נתן גרנו) וזוטרופוליס (2016, בבימוי משותף עם ריץ' מור).Peter Debruge, "Film Review: 'Zootopia'," Variety, February 12, 2016.Dan Sarto, "Byron Howard and Rich Moore Talk 'Zootopia'," Animation World Network, December 4, 2015.Christina Radish, "'Zootopia': Rich Moore, Byron Howard on Their Animated World, Frank Capra Influences," Collider, January 20, 2016. 

הווארד וגרנו גם ביימו וכתבו יחד את הסרט הקצר "פלונטר: עד עצם היום הזה", שמציג דמויות משנה מ-"פלונטר" והוקרן בבתי הקולנוע לפני ההפצה המחודשת בתלת-ממד של היפה והחיה ב-2012.Noelene Clark, "'Tangled Ever After': Disney lets its hair down," Los Angeles Times, January 15, 2012.

לאחר הפקת "זוטרופוליס", הווארד היה אחד מהדוברים המרכזיים בכנס View של 2016. הוא הרצה על תהליך יצירת "זוטרופוליס" והעביר סדנה בשם "ה-DNA של עיצוב דמויות בדיסני". 

לאחר מכן, שיתף הווארד פעולה עם לין-מנואל מירנדה באנקאנטו. הווארד ביים את הסרט יחד עם ג'ארד בוש וצ'ריס קסטרו סמית', בעוד מירנדה כתב את השירים לסרט, שהתמקד בנערה ממשפחה קולומביאנית קסומה שאינה מחזיקה בקסם בעצמה. 

הווארד הוכרז רשמית כבמאי משותף של "זוטרופוליס 2" ב-20 בספטמבר 2024, לצד ג'ארד בוש, שיום קודם לכן מונה למנהל קריאייטיב ראשי של אולפני האנימציה של וולט דיסני לאחר התפטרותה של "ג'ניפר לי" מהתפקיד כדי לביים את לשבור את הקרח 3.
ב-2009 הפך הווארד לחבר באקדמיה האמריקאית לקולנוע.Andrew Stewart, "AMPAS invites 134 to join ranks," Variety, June 30, 2009.

 חיים אישיים 
בסרט התיעודי של Fusion, Imagining Zootopia, ציין הווארד כי הוא הומוסקסואל ונשוי מאז 1988.

 קישורים חיצוניים 

 הערות שוליים 

קטגוריה:אנימטורים אמריקאים
קטגוריה:אמריקאים שנולדו ב-1968
קטגוריה:במאים אמריקאים
קטגוריה:מפיקים אמריקאים
קטגוריה:תסריטאים אמריקאים
קטגוריה:בוגרי אוניברסיטת איווה
קטגוריה:במאי סרטי אנימציה